“Import qilinadigan tovarlarni bojxonada rasmiylashtirishda davriy bojxona deklaratsiyasini taqdim etish tartibi to‘g‘risidagi nizomni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasining Bojxona kodeksini va O‘zbekiston Respublikasi “Davlat bojxona xizmati to‘g‘risida”gi Qonunining 6-moddasiga muvofiq O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Davlat bojxona qo‘mitasining 2013-yil 28-yanvardagi 01-02/12-10-son “Import qilinadigan tovarlarni bojxonada rasmiylashtirishda davriy bojxona deklaratsiyasini taqdim etish tartibi to‘g‘risidagi nizomni tasdiqlash haqida”gi qaroriga (ro‘yxat raqami 2419, 2013-yil 30-yanvar) (O‘zbekiston Respublikasi qonun hujjatlari to‘plami, 2013-y., 5-son, 64-modda) ilovaga muvofiq o‘zgartirishlar kiritilsin.
 2. Mazkur qaror 2016-yil 21-apreldan e’tiboran kuchga kiradi.
 1. Qarorning muqaddimasidan “(O‘zbekiston Respublikasi Oliy Majlisining Axborotnomasi, 1998-yil, 2-son, 36-modda)” degan so‘zlar chiqarib tashlansin.
 2. Nizomda:
 a) muqaddimadan “(O‘zbekiston Respublikasi Oliy Majlisining Axborotnomasi, 1998-yil, 2-son, 36-modda)” degan so‘zlar chiqarib tashlansin;
 b) 1-bandning ikkinchi, uchinchi va to‘rtinchi xatboshilari quyidagi tahrirda bayon etilsin:
 “bir xil tovarlar — ishlab chiqarilgan mamlakati, fizik xususiyatlari, sifati, ishlab chiqaruvchisi va O‘zbekiston Respublikasi Tashqi iqtisodiy faoliyatining tovar nomenklaturasi (TIF TN) bo‘yicha tovar kodining o‘nta belgili darajasi bir xil bo‘lgan tovarlar;
 ayni bir shaxs tomonidan doimiy olib o‘tish — bir xil tovarlarning oltmish kalendar kun ichida bir marotabadan ko‘p marta bitta yuk jo‘natuvchi manzilidan boshqa yuk qabul qiluvchi manziliga bir kontrakt (shartnoma, kelishuv) asosida bir xil sharoitda bojxona chegarasidan olib o‘tilishi;
 tovar turkumi — bitta oluvchining manziliga bitta transport hujjati bo‘yicha kelayotgan yoki bitta pochta yuk xati bilan jo‘natilayotgan yoxud bojxona chegarasi orqali o‘tayotgan bitta jismoniy shaxsning qo‘l yukida va bagajida olib o‘tilayotgan tovar yoki uning bir qismi.”;
 v) 2-bandi quyidagi tahrirda bayon etilsin:
 “2. Davriy bojxona deklaratsiyasi (keyingi o‘rinlarda — DBD deb yuritiladi) bir xil tovarlarni import bojxona rejimida ayni bir shaxs tomonidan doimiy olib o‘tishda rasmiylashtiriladi.”;
 g) 6, 7 va 10-bandlardagi hamda 17-bandning uchinchi xatboshisidagi “partiyasi” degan so‘z “turkumi” degan so‘z bilan almashtirilsin;
 d) 8-banddagi hamda 17-bandning uchinchi va to‘rtinchi xatboshilaridagi “partiyasini” degan so‘z “turkumini” degan so‘z bilan almashtirilsin;
 e) 9, 10 va 19-bandlardagi “partiyasining” degan so‘z “turkumining” degan so‘z bilan almashtirilsin
 j) 11-banddagi “1 va 6-asl nusxalarining” degan so‘zlar “1 va 4-nusxalarining” degan so‘zlar bilan almashtirilsin;
 z) 17-bandda:
 to‘rtinchi xatboshidagi “partiya” degan so‘z “turkum” degan so‘z bilan almashtirilsin;
 beshinchi xatboshidagi “92-moddasida” degan so‘zlar “261-moddasida” degan so‘zlar bilan almashtirilsin.